open-index/open-wikipedia-markdown huggingface dataset:
Cesare Cremonini

**Cesare Cremonini** (1550–1631), tunnettu myös nimellä **Caesar Cremonius** oli italialainen filosofi ja luonnontieteilijä ja Galileo Galilein ystävä. Hän toimi professorina Padovassa. Hänen filosofiansa oli yhdistelmä Aristoteleen opetuksia ja kristinuskoa.

Cremonini järkyttyi ystävänsä ja kollegansa Galileo Galilein (1564–1642)  teoksesta *[[Sidereus Nuncius]]* (1610), missä Galilei kertoi edellisenä vuonna kaukoputken avulla tekemistään löydöistä: kuun pinnanmuodoista ja Jupiterin kuista. Cremonini kutsui väitteitä vehkeilyksi ja väitti, ettei Galilei ollut nähnyt yhtään mitään.

## Teokset
Cremoninin pääteoksia ovat 

* *Descriptio universae naturalis Aristotelicae Philosophiae; Explanatio prooemii librorum Aristotelis de physico auditu* (Padova,1596); 
* *Disputatio de coelo* ( Venetsia,1613); 
* *De calido innato et semine* (Leyden, 1634); 
* *De imaginatione et memoria* (Venetsia 1644); 
* *Tractatus tres de sensibus externis, de sensibus internis, de facultate appetitiva* (toim. T. Lancetta), (Venetsia 1644).

## Lähteet

* 

### Viitteet
Paras Bir Bikram Shah Dev

**Paras Bir Bikram Shah Dev** (; s. 30. joulukuuta 1971) on Nepalin entisen kuninkaan Gyanendran ja kuningatar Komal Rajya Laxmi Devi Shahin ainoa poika. Hän oli Nepalin kruununprinssi ennen maan julistamista tasavallaksi toukokuussa 2008.

Paras oli ainoa henkiin jäänyt kuningasperheen jäsen, joka oli paikalla, kun hänen serkkunsa kruununprinssi Dipendra surmasi 11 kuningasperheen jäsentä 1. kesäkuuta 2001. Dipendra itse haavoittui ja kuoli kolmen päivän kuluttua. Parasin selviytyminen on saanut aikaan epäilyjä siitä, että hänellä oli osuutensa tapahtuneeseen. Dipendran kuoltua Parasin isä Gyanendra kruunattiin kuninkaaksi. 

Paras kävi Luther Collegea Yhdysvalloissa, muttei valmistunut. Hän on naimisissa Himani Singhin kanssa, joka kuuluu intialaisen Rajasthanin kuningassukuun, ja heillä on kolme lasta. Paras on pitänyt vuodesta 2001 matalaa profiilia ja näyttäytynyt vain harvoissa tilaisuuksissa.

Vuonna 1997 Paras törmäsi Putafi Sadakissa Mitsubishi Pajerollaan taksiin, jolloin sen kuljettaja sai surmansa. Vuotta aikaisemmin hän aiheutti samanlaisen onnettomuuden Bharatpurissa. Törmättyään moottoripyörään Paras ammuskeli ilmaan pyrkien pelottelemaan silminnäkijät tiehensä.

Humalaisen Parasin väitetään surmanneen tahallaan suositun nepalilaisen muusikon Praveen Gurungin ajamalla tämän yli Pajerollaan lähellä kuninkaallisen palatsin itäporttia. Opiskelijat keräsivät yli 600&nbsp;000:n allekirjoittaman adressin kuningas Birendralle prinssin poistamiseksi asemastaan. Hänen väitetään myös lyöneen 1999 automaattiaseen perällä poliisimiestä, joka pysäytti hänet rattijuopumuksesta.

Paras on jäänyt Thaimaassa kiinni kannabiksen hallussapidosta 2012 ja 2014.

## Lähteet
* Nepal's errant crown prince (BBC; 5.6.2001)
* Paras Shah
* Crown Prince Paras?

### Viitteet
Napakiak

**Napakiak** on kaupunki Alaskassa Kuskokwimjoen pohjoisrannalla 24 kilometriä lounaaseen Bethelistä. Kaupunki on saarella joen ja Johnson's Sloughin välissä. 

Vuoden  väestönlaskennassa kaupungin asukasluku oli 353, joista 96,03 % oli Amerikan alkuperäiskansoihin kuuluvia. He ovat pääosin jupik-eskimoita ja kaupungissa toimii liittovaltion tunnustama Native Village of Napakiak -heimoyhteisö.

## Historiaa

Jupik-eskimot ovat asuneet alueella noin 1000 jaa. alkaen. E.W. Nelson mainitsi kylän ensi kertaa vuonna 1878, tosin silloin se oli alajuoksulla Johnsoninjoen suulla. Vuonna 1884 herrnhutilaisten retkikunta mainitsee Napakiakin olevan lähellä Napaskiakia, joka antaa olettaa, että kylä oli siirtynyt nykyiselle paikalleen. Vuonna 1910 kylän asukasluku oli 166. 

Elokuussa 1929 kylässä vihittiin käyttöön kolmen vuoden rakennusprojektin jälkeen herrnhutilaisten kirkko. Vuonna 1939 aloitti toimintansa koulu ja vuonna 1946 eskimoiden osuuskunnan ylläpitämä kauppa. Postitoimisto aloitti vuonna 1951. National Guard Armory rakennettiin 1960. Napakiak sai kaupunkioikeudet vuonna 1970. Kiitotie lentokoneille avattiin 1973.

## Lähteet
Madhav Kumar Nepal

**Madhav Kumar Nepal** (s. 6. maaliskuuta 1953) on nepalilainen poliitikko, joka toimi Nepalin pääministerinä 25. toukokuuta 2009 – 30. kesäkuuta 2010. Hän erosi virastaan maan poliittisen ilmapiirin kiristyttyä.

Nepal toimi aiemmin Nepalin kommunistisen puolueen (yhdistynyt marxilais-leniniläinen) (CPN(UML) pääsihteerinä.

Viimeisissä vaaleissa 1999 sittemmin hajonnut kongressipuolue sai äänistä 37,3 % ja CPN(UML) 31,6 %. Nepal oli varapääministeri CPN(UML):n vähemmistöhallituksessa ja myöhemmin oppositiojohtajana. Nepal pidätettiin vuonna 2001 Koiralan hallituksen vastaisissa protesteissa. Myöhemmin hän yhdisti voimansa Koiralan kanssa kuningas Gyanendran otetta kaiken vallan maassa. Kesäkuussa 2003 kuningas pyrki kokoamaan hallituksen, jolloin Nepal oli viiden puolueen ehdokkaana pääministeriksi. Kuningas nimitti virkaan kuitenkin konservatiivisen ja kuningasmielisen Surya Bahadur Thapan. Nepal kehotti kuitenkin maolaisia pitämään yllä aselepoa neuvottelujen katketessa.

Kommunistinen puolue on monarkian vastainen ja Nepal on lausunut kuninkaasta tulevan tavallisen kansalaisen kun hänet valittiin uutta perustuslakia säätävään kokoukseen.

## Lähteet

## Aiheesta muualla
* Haastattelu Times Asiassa
Boys for Pele

**Boys for Pele** on laulaja-pianisti Tori Amosin vuonna 1996 ilmestynyt kolmas soololevy. Levyn musiikki on Amosin säveltämää. Amos on toiminut myös levyn tuottajana. Boys for Pele sekoittaa alternative- ja popmusiikkiin barokkiajan klassisen musiikin piirteitä. Amosin soittama Bösendorfer-piano on tärkein soitin, mutta Amos soittaa osassa kappaleita popmusiikille epätyypillisesti myös cembaloa, klavikordia ja urkuharmonia. 

Albumin tunnetuin kappale on ”Professional Widow”, josta Armand van Helden teki menestyneen tekno-remixin. Remix on mukana joillakin albumin uusintapainoksilla.

*Boys for Pele* on yksi Amosin menestyneimpiä albumeja. Se nousi albumilistan kakkossijalle sekä Yhdysvalloissa että Isossa-Britanniassa. Albumi oli kymmenen kärjessä Australiassa ja useissa Euroopan maissa. Suomessa albumi oli parhaimmillaan listasijalla 13. Albumi on myynyt platinaa Yhdysvalloissa. Se on myynyt kultaa Isossa-Britanniassa, Australiassa ja Kanadassa.

## Taustaa
Albumin nimi viittaa havaijilaiseen tulivuoren jumalattareen Peleen (ei jalkapalloilija Peléen). Muutoinkin useat albumin laulut viittaavat niin egyptiläiseen, havaijilaiseen kuin kristilliseenkin mytologiaan. Sanoitukset ovat henkilökohtaisia ja paikoin vaikeaselkoisia runsaiden metaforien ja myyttisten ainesten takia.

*Boys for Pele* käsittelee henkistä uudistumista, menneisyyden traumoista selviytymistä, ihmissuhteita, eroamista, seksuaalisuutta ja uskontoa. Kappale Marianne kertoo Amosin entisen opiskelukaverin itsemurhasta.

## Painokset
Albumin alkuperäisellä painoksella on 18 kappaletta, joista osa on lyhyitä välisoittaja. Albumista julkaistiin Isossa-Britanniassa ja Euroopassa uusintapainos, jossa on mukana ”Professional Widow” -kappaleen remix ja kappale ”In the Springtime of His Voodoo” poistettu. Kappaleen ”Talula” alkuperäisversio on korvattu ”The Tornado Mix” -versiolla.

Vuonna 2016 Amos julkaisi albumista deluxe-version albumin 30-vuotisjuhlan kunniaksi. Deluxe-versio on remasteroitu. Sillä on mukana alunperin B-puolina julkaistuja kappaleita, remixejä ja aiemmin julkaisemattomia kappaleita, jotka olivat jääneet pois alkuperäiseltä albumilta.

## Kappaleet

## B-puolet ja bonuskappaleet
Seuraavat kappaleet jäivät pois albumilta ja julkaistiin singlejen B-puolina tai myöhemmillä julkaisuilla. Useimmat lisättiin albumin vuoden 2016 Deluxe-painokselle. Kappale ”Samurai” ei kuitenkaan ole mukana Deluxe-painoksella.

**Singlejen B-puolina julkaistut kappaleet**

**Muut albumilta pois jääneet kappaleet**

## Listasijoitukset

## Myyntipalkinnot

## Lähteet

## Kirjallisuutta
* Gentry, Amy: *Boys for Pele*. 33 1/3 -sarja. 2018. New York: Bloomsbury Publishing. .

## Aiheesta muualla
* Boys for Pele Discogs-sivustolla
* Boys for Pele AllMusic-sivustolla
Francesco Patrizi da Cherso

**Francesco Patrizi da Cherso** (1529–1597)  tunnettu myös nimillä **Franciscus Patricius** ja **Frane Petric**, oli italialainen filosofi ja luonnontieteilijä. Hän kehitti omintakeisen maailmankaikkeuden selitysteorian. Sen mukaan avaruus jatkuu samanalaisena äärettömyyksiin - mitään sisäkkäisiä taivaankansia tai viidettä alkuainetta ei ole olemassa. Tähtienvälinen ääretön tyhjyys on täynnä auringon säteilemää valoa. Tämä valo aiheuttaa kaikki materiaalisen maailman tapahtumat. Se muuntuu perusalkuaineiksi kuumaksi ja kylmäksi, ja näiden vuorovaikutuksesta syntyy kaikki aine. Patrizi myönsi että maapallo pyörii oman aksenlinsa ympäri, mutta ei uskonut sen kiertävän Aurinkoa. Vaikka Aurinko oli keskeinen tekijä maailmassa merkitykseltään, Patrizi ei pitänyt sitä maailmankaikkeuden keskipisteenä.

## Lähteet
Surya Bahadur Thapa

**Surya Bahadur Thapa** (21. maaliskuuta 1928 Dhankuta – 15. huhtikuuta 2015 New Delhi, Intia) oli nepalilainen poliitikko, pääministerinä viisi kertaa kolmen eri kuninkaan alaisuudessa. Hänen uransa kesti lähes 50 vuotta. Thapan kaudet olivat 1963–1964, 1965–1969, 1979–1983, 1997–1998 ja 2003–2004.

Kuningas Gyanendra nimitti hänet viidennen kerran 4. kesäkuuta 2003. Hän erosi 7. toukokuuta 2004, kun tyytymättömyys pakotti kuninkaan nimittämään uuden hallituksen. Pääministeriksi palasi hänen edeltäjänsä Sher Bahadur Deuba 2. kesäkuuta.

Thapalla suoritti korkeakoulututkinnon (B.A.) Allahabadin yliopistossa Intiassa ja sai kirjallisuuden kunniatohtorin arvon Kurukshetran yliopistosta. Hänellä oli poika ja kolme tytärtä.

## Lähteet
Sher Bahadur Deuba

**Sher Bahadur Deuba** (शेर बहादुर देउवा, s. 13. kesäkuuta 1946) on nepalilainen poliitikko. Hän oli Nepalin kongressipuolueen jäsen, mutta erotettiin puolueesta 2002 ja hän perusti uuden kongressipuolueen (demokraattinen). Deuba on ollut pääministerinä viisi kertaa: vuosina 1995–1997, 2001–2002, 2004–2005, 2017–2018 ja 2021–2022.

Toisen kerran Deubasta tuli pääministeri, kun Girija Prasad Koirala erosi heinäkuussa 2001 kuningas Birendran murhan jälkeen. Hänet erotti uusi kuningas Gyanendra lokakuussa 2002, kun Deuba oli hajottanut toukokuussa parlamentin ja kutsui uudet vaalit, joita ei saatu järjestettyä. Deuba syytti kilpailijaansa Koiralaa erottamisensa järjestämisestä ja Nepalin kongressipuolue hajosi riitaan hätätilalain jatkamisesta. Deuba syytti myös kuninkaan hallitusta tehottomuudesta ja perustuslain rikkomisesta.

Kahden hallituksen jälkeen Gyanendra kutsui Deuban jälleen pääministeriksi 2004 ja Deuba otti haltuunsa useimmat ministerinsalkut. Heinäkuussa hän luopui valtiovarainministerin, sisäministerin ja muista tehtävistä. Ulko- ja puolustusministeriksi hän jäi. Gyanendra erotti Deuban 1. helmikuuta 2005, ja ilmoitti syyksi kyvyttömyyden hallita maolaiskapinaa ja lopettaa sisällissotaa joka oli jäytänyt kuningaskuntaa lähes kymmenen vuotta. Deuba pidätettiin tämän jälkeen kuukauden ajaksi.

Deuba tuomittiin heinäkuussa 2005 kahdeksi vuodeksi vankilaan korruptiosta syytettynä, mutta vapautettiin 13. helmikuuta 2006 kun tuomion julistanut oikeusistuin julistettiin laittomaksi.

Deuba valittiin pääministeriksi neljännen kerran kesäkuussa 2017. Hän toimi virassa helmikuuhun 2018, jolloin pääministeriksi tuli Khadga Prasad Oli.

Deubasta tuli pääministeri viidennen kerran heinäkuussa 2021. Hän toimi virassa joulukuuhun 2022, jolloin pääministeriksi tuli Pushpa Kamal Dahal.

## Lähteet

## Aiheesta muualla
Lokendra Bahadur Chand

**Lokendra Bahadur Chand** (s. 15. helmikuuta 1940) on nepalilainen poliitikko, joka on toiminut Nepalin pääministerinä neljä kertaa: 1983–1986, lyhyen aikaa huhtikuussa 1990, lyhyen aikaa 1997 ja lokakuusta 2002 kesäkuuhun 2003.

Chand valittiin Rastriya Panchayatin jäseneksi vuonna 1974. Chand tunnetaan Nepalin monarkian vahvana tukijana. Ensimmäisen kahden kautensa aikana hän ei kuulunut mihinkään puolueeseen, mutta vuonna 1997 hän oli jo nykyisen puolueensa oikeistolais-liberalistis-monarkistisen Rashtriya Prajatantra -puolueen (kansallisdemokraattinen puolue; RPP) jäsen. Hän oli perustanut puolueen ja tullut sen puheenjohtajaksi vuonna 1991.

Neljännellä kaudellaan Chandista tuli pääministeri 11. lokakuuta 2002, viikko sen jälkeen kun kuningas kaappasi vallan kongressipuolueen Sher Bahadur Deubalta. Chand pakotettiin eroamaan vuonna 2003 vastalauseiden jälkeen ja kiihtyvän sisällissodan vuoksi.
Sam Bush

**Sam Bush** (s. 15. huhtikuuta 1952 Bowling Green, Kentucky) on yhdysvaltalainen bluegrass-muusikko. Bush soittaa mandoliinia, viulua, kitaraa ja myös laulaa. Hän on New Grass Revivalin perustajajäseniä. Häntä on kutsuttu nykyajan Bill Monroeksi.

## Diskografia
### Soololevyt
* *Late As Usual* - Rounder (1985)
* *Glamour & Grits* - Sugar Hill (1996)
* *Howlin’ At The Moon* - Sugar Hill (1998)
* *Ice Caps: Peaks of Telluride* - Sugar Hill (2000)
* *King of My World* - Sugar Hill (2004)
* *Laps in Seven* - Sugar Hill (2006)

### Muut yhtyeet
* *[[The Telluride Sessions]]* Strength In Numbers - MCA (1989)
* *[[Short Trip Home]]* - Sony Classical (1999)
:(Edgar Meyerin & Joshua Bellin ja Mike Marshallin kanssa
* *Bluegrass Mandolin Extravaganza* - Acoustic Disc (1999)
:(mukana muun muassa David Grisman, Ronnie McCoury, Jesse McReynolds ja Ricky Skaggs)
* *The Bluegrass Sessions* - Béla Fleck - Warner Bros. (1999)
* *Hold On, We're Strummin*' - Sam Bush & David Grisman - Acoustic Disc (2003)

### New Grass Revivalin kanssa
* *New Grass Revival* - Hollywood (1971)
* *[[Fly Through the Country]]* - Flying Fish (1975)
* *[[When the Storm is Over]]* - Flying Fish (1977)
* *[[Too Late to Turn Back Now]]* - Flying Fish (1977)
* *[[Barren County]]* - Flying Fish (1979)
* *[[Leon Russell]] & New Grass Revival* - Paradise (1981)
* *Commonwealth* - Flying Fish (1981)
* *On The Boulevard* - Sugar Hill (1984)
* *Live in Toulouse* - Sugar Hill (1984)
* *New Grass Revival* - Capitol (1986)
* *Hold To A Dream*- Capitol (1988)
* *Friday Night In America* - Capitol (1989)
* *The Best Of New Grass Revival* - Liberty (1994)
* *Grass Roots: The Best of New Grass Revival* - Capitol (2005)

Lisäksi Bush on esiintynyt muun muassa seuraavien artistien country- ja bluegrass-levyillä:

* Suzy Bogguss
* Garth Brooks
* Beth Neilsen Chapman
* Guy Clark
* John Cowan
* Neil Diamond
* Jerry Douglas
* Steve Earle
* Béla Fleck
* Nanci Griffith
* David Grisman
* Emmylou Harris
* John Hartford
* Wynonna Judd
* Alison Krauss
* Dolly Parton
* Tony Rice
* Peter Rowan
* Ricky Skaggs
* Shania Twain
* Doc Watson
* Don Williams
* Trisha Yearwood
* Eddie From Ohio

## Lähteet

## Aiheesta muualla
* Virallinen sivusto
Abskissihappo

**Abskissihappo** eli ABA on kasvihormoni, joka vanhentaa solukkoja sekä ehkäisee kasvua ja silmujen avautumista. ABA auttaa kasvia selviämään kuivuudesta ja kylmyydestä sekä estää siementen liian aikaista itämistä.

Abskissihapon kemiallinen kaava on C15H20O4, moolimassa 264.32 g/mol ja CAS-numero 14375-45-2. 

## Rakenne

Abskissihapon rakenne muistuttaa karotenoideja. ABA voi konjugoitua esimerkiksi glukoosiin inaktivoimista ja varastoimista varten. ABA inaktivoituu myös hapettumisen seurauksena. ABA valmistetaan kasvissa isopentenyylipyrofosfaatista. Valmistuksen välituotteina on ksantofyllejä. Valmistus alkaa kasvin plastideissa, mutta loppuu solulimassa. 

ABA voidaan määrittää biotesteillä, joissa esimerkiksi seurataan ilmarakojen sulkeutumista, jota ABA aiheuttaa. Määritys voidaan toteuttaa myös immunologisesti tai kaasukromatografian keinoin.

## Vaikutukset

ABA lisää eteenin tuottoa, jolloin solukkojen vanheneminen kiihtyy. ABA vanhentaa solukoita myös eteenistä riippumatonta reittiä pitkin.

ABA auttaa kasvia selviämään kuivuudesta. Kuivuudesta kärsivä kasvi tuottaa enemmän ABA:a, joka saa ilmaraot sulkeutumaan ja vähentää täten haihdutusta. ABA hidastaa versojen kasvua, mutta kiihdyttää kasvua juurissa, jolloin kasvi voi hamuta pidemmillä juurillaan vettä syvemmältä. ABA saa siemenissä tuottumaan proteiineja, joilla siemen pärjää kuivuudessa.

ABA auttaa kasvia selviämään myös kylmyydestä aikaansaamalla kylmänkestoa lisäävien proteiinien tuoton soluissa.

ABA pitää siemenet ja silmut lepotilassa.

## Katso myös
*Kasvihormoni

## Lähteet
* Tirri R. ym: Biologian sanakirja. 2001.
* Taiz L. ja Zeiger E.: Plant Physiology (3. painos)
### Viitteet

## Aiheesta muualla

*PubChem: Abscisic Acid 
*Human Metabolome Database (HMDB): Abscisic acid 
*Human Metabolome Database (HMDB): (S)-Abscisic acid 
*Food Component Database (FooDB): Abscisic acid 
*Food Component Database (FooDB): (S)-Abscisic acid 
*Kyoto Encyclopedia of Genes and Genomes (KEGG): Abscisic acid 
*ChemBlink: Abscisic acid 
*Dr. Duke's Phytochemical and Ethnobotanical Databases: Abscisic-acid
Supastition

**Supastition** (oik. **Kamaarphial Moye**, s. 1976 Greenville, Pohjois-Carolina) on yhdysvaltalainen hip hop -artisti. Hän on työskennellyt monien muiden suosittujen underground-artistien, kuten KRS-Onen, CunninLynguistsin ja Little Brotherin, kanssa. Hän teki ensimmäisen albuminsa *7 Years of Bad Luck* vuonna 2002. Toinen albumi *The Deadline* ilmestyi 2004 ja kolmas *Chain Letters* 2005. Hän julkaisee levynsä Soulspazm Records -levy-yhtiön kautta.

## Lähteet
Hevosjuotikas

**Hevosjuotikas** (*Haemopis sanguisuga*) on juotikkaiden alaluokkaan (Hirudinea) kuuluva laji. Hevosjuotikas elää rantavesissä ja kasvaa 10–15 cm pituiseksi. Se on peto, joka syö pieniä vesieläimiä kuten toukkia, kotiloita ja sammakon- tai kalapoikasia, jotka se nielee kokonaisina. Se ei ime verta ja on ihmiselle vaaraton. Useimmiten hevosjuotikas on ruskea tai musta.
Hevosjuotikkaalla on yhteensä 10 silmäpistettä, jotka kiertävät päätä. 

Ulkonäöltään hevosjuotikkaan voi sekoittaa Suomessa harvinaisempaan verijuotikkaaseen (*Hirudo medicinalis*).

## Lähteet

## Aiheesta muualla
* Laji.fi: Hevosjuotikas (''Haemopis sanguisuga'')
Francisco Sánchez (filosofi)

**Francisco Sanches** (1550–1623) oli portugalilainen filosofi, joka pakeni inkvisitiota Ranskaan. Hän opetti filosofiaa ja lääketiedettä Toulousessa. Teoksessaan *Quad Nihil Scitus* hän päätyy siihen, että ihminen ei voi koskaan ymmärtää luontoa täydellisesti. Ensimmäinen johtopäätös tästä oli, että kaiken tiedon perustana pitää olla usko. Toinen johtopäätös muodostui myöhemmin merkittäväksi: vaikka emme voi koskaan ymmärtää kaikkea, meidän ei tule luopua yrittämästä vaan haalia kaikki saatavilla oleva tieto. Tätä sanotaan rakentavaksi skeptisismiksi.

## Lähteet

## Aiheesta muualla
Juan Luis Vives

**Juan Luis Vives** (6. maaliskuuta 1493 – 6. toukokuuta 1540) oli espanjalainen oppinut.

Vives syntyi Valenciassa. Inkvisitio teloitti suuren osan hänen perhettään salajuutalaisina, ja Vives lähti maasta 15-vuotiaana sen jälkeen, kun hänen äitinsä oli kuollut ruttoon. Hän opiskeli Pariisissa ja pääsi professoriksi Leuvenin katoliseen yliopistoon 1519. Hän opetti sen jälkeen myös Oxfordin yliopistossa Englannissa. Hän oli Erasmus Rotterdamilaisen ystävä. Vivesin teokset käsittelevät koulutusta, moraalia sekä sosiaalisia ja psykologisia kysymyksiä.

Vives kuoli Bruggessa vuonna 1540.

## Teoksia
* *Contra Pseudodialecticos*
* *De Disciplinis*
* *De Causis Corruptarum Artium*

## Lähteet

## Aiheesta muualla
Aldo Bobadilla

**Aldo Antonio Bobadilla Avalos** (s. 20. huhtikuuta 1976 Pedro Juan Caballero, Paraguay) on paraguaylainen jalkapallomaalivahti.

Bobadilla aloitti uransa Paraguayn liigan Cerro Porteñossa, josta hän siirtyi Argentiinaan Gimnasia y Esgrima de La Plataan. Hän palasi Paraguayn liigaan Club Libertadin joukkueeseen.

Bobadilla kuului Paraguayn maajoukkueeseen Saksan MM-kisoissa 2006 ja pääsi pelaamaan ykkösmaalivahti Justo Villarin loukkaannuttua heti ensimmäisen alkulohko-ottelun ensimmäisillä minuuteilla.

## Lähteet

## Aiheesta muualla
* Bobadillan tiedot footballdatabase.comissa
Nuotti

**Nuotti** on musiikin kirjallisessa muistiinmerkitsemisessä eli nuottikirjoituksessa käytetty symboli, joka osoittaa sävelen äänenkorkeuden, sekä sen ajallisen keston annetussa tahtilajissa. Nuoteiksi voidaan lukea myös musiikin taukomerkinnät.

Nuottiviivasto on graafinen pohja, jossa on viisi viivaa. Nuottiviivastossa nuotit asetetaan viivojen päälle, niiden väliin sekä viivaston alle tai viivaston ylle joko apuviivojen kanssa tai ilman. Nuotin pään sijainti ilmaisee sävelkorkeuden, nuotin muoto sen keston. Mitä korkeammalla nuotti on, sitä korkeammalta soitetaan tai lauletaan. Sävelen keston osoittavat nuottien aika-arvot. Myös tauoilla on omat aika-arvonsa. Nuottikirjoituksessa on yleisenä käytäntönä, että neljännestä viivasta ylöspäin nuottien varret piirretään alaspäin, mutta ohjetta sovelletaan luovasti ja vaihtelevasti.

## Nuottien aika-arvot

Jos kahdeksasosa- tai sitä lyhempiä nuotteja on kaksi tai useampi peräkkäin, niissä olevat väkäset korvataan nuotteja yhdistävillä palkeilla. Myös 1/128-, 1/256- jne. nuotit voidaan vastaavalla tavalla muodostaa liittämällä nuotteihin lisää väkäsiä tai palkkeja, joista jokainen lyhentää keston aina puoleen entisestään, mutta ne ovat jo käytännössä harvinaisia.

Mikäli nuotin jäljessä on piste, nuotin kesto pitenee puolitoistakertaiseksi. Esimerkiksi puolinuotti, jonka jäljessä on piste, vastaa kestoltaan kolmea neljäsosanuottia.

Normaaleista nuoteista jokainen on kestoltaan puolet lähinnä suuremmasta. Triolissa nuotin kesto jaetaan poikkeavasti kolmeen yhtä suureen osaan. Jos esimerkiksi neljäsosanuotti on jaettava kolmeen osaan, ne merkitään kahdeksasosanuottien tavoin, mutta niiden yläpuolelle merkitään kaari ja sen ulkopuolelle numero 3.

## Aiheesta muualla
Leuven

**Leuven** ([ˈløːvə(n)],  [luvɛ̃]) on Flanderin Brabantin provinssin pääkaupunki ja historiallisesti merkittävä eurooppalainen yliopistokaupunki Belgian keskiosassa. Kaupungissa on noin 101&nbsp;000 asukasta (2021).

Kaupungissa toimii hollanninkielinen Leuvenin katolinen yliopisto (KU Leuven), joka juontaa alkunsa vuoteen 1425. Se on maailman vanhin edelleen toimiva katolinen yliopisto, ja Alankomaiden ja Belgian vanhin yliopisto. Yliopiston ranskankielinen osa siirrettiin uuteen Louvain-la-Neuven kaupunkiin vuonna 1968.

Stella Artois -olutta valmistava maailman suurin panimo InBev hallitsee kaupungin koillisosaa. Maailmansodat vahingoittivat kaupungin rakennuskantaa pahasti.

## Lähteet

## Aiheesta muualla

*Kaupungin kotisivut
Feuer frei!

**Feuer frei!** (Tuli vapaa!) on Rammsteinin 14. singlejulkaisu, joka on äänitetty Studio Miravalissa,  Ranskassa vuonna 2000. Kappale Feuer frei! on esitetty muun muassa *[[xXx]]*-elokuvassa.

## Kappaleet

**Saksan CD (valkoinen kansi)**

# "Feuer frei!"
# "Feuer frei!" (Rammstein vs. Junkie XL Remix)
# "Feuer frei!" (Rammstein Remix 130)
# "Feuer frei!" (Rammstein Remix 95)
# "Du hast" (Rammstein Battery)
# "Bück dich" (Rammstein  Battery)

**Iso-Britannia CD osa 1 (keltainen kansi)**

# "Feuer frei!"
# "Mutter (Radio Edittoo)"
# "Kokain Feuer frei! (video ja haastattelu)"

**Iso-Britannia CD osa 2 (vihreä kansi)**

# "Feuer frei!"
# "Interview (Radio Edittoo)"
# "Du hast (Rammstein versio Battery)"
# "Bück dich (Rammstein versio Battery)"
# Kuvagalleria

**Iso-Britannia CD osa 3 (DVD) (oranssi kansi)**

# "Feuer frei! (Rammstein vs. Junkie XL Remix)"
# "Mutter Feuer frei! (Rammstein Remix)"
# Haastattelu & kuvagalleria
Heijastuminen

**Heijastuminen** tarkoittaa fysiikassa aaltoliikkeen kahden eri faasin rajapinnalla tapahtuvaa vuorovaikutusta, jossa  aaltoliike muuttaa suuntaansa ja jatkaa liikettään samassa faasissa. Tulevien ja heijastuneiden aaltorintamien ja säteiden etenemissuunnat muodostavat yhtä suuret kulmat rajapinnan normaalin kanssa. Toisin sanoen tulo- ja heijastuskulma ovat yhtä suuret. Nämä kulmat määritellään aaltorintaman etenemissuunnan ja faasien rajapinnan normaalin väliseksi. Lisäksi pinnan normaali, tuleva säde ja heijastunut säde ovat samassa tasossa (heijastumislaki). Heijastuneilla aalloilla on myös sama aallonpituus ja etenemisnopeus kuin tulevilla aalloilla. *[[Kokonaisheijastuminen|Kokonaisheijastumisessa]]* aalto heijastuu täysin eli se ei taitu ollenkaan.

## Katso myös
*Sironta
*Taittuminen
*Projektori

## Lähteet

## Aiheesta muualla

*Opetus TV, Optiikka: Heijastuminen
Taittuminen

**Taittuminen** eli **refraktio** tarkoittaa fysiikassa aaltoliikkeen suunnan muuttumista kahden eri faasin rajapinnassa. Tulo- ja taitekulma ovat erisuuret sen mukaan, mitkä ovat faasien taitekertoimet. Nämä kulmat määritellään aaltorintaman etenemissuunnan ja faasien rajapinnan normaalin väliseksi. Rajapinnassa aallonnopeus muuttuu taitekertoimien mukaisesti. Taittumisessa aina osa aalloista heijastuu rajapinnasta.

Taittumista voidaan kuvata matemaattisesti Willebrord Snelliuksen keksimällä Snellin lailla, joka seuraa Fermat'n periaatteesta.

## Taittuminen
Kun valo tulee optisesti harvemmasta aineesta (taitekerroin pienempi) optisesti tiheämpään, se taittuu kohti pinnan normaalia. Samalla valon nopeus pienenee. Päinvastaisessa tilanteessa kun valo tulee optisesti tiheämmästä harvempaan, taitekulma ja valon nopeus suurenevat. Tässä tilanteessa tulokulman suuretessa tarpeeksi voi valo heijastua kokonaan eli kokonaisheijastua. Tällöin taittumista ei tapahdu lainkaan. Taittumisessa valon aallonpituus ja nopeus voivat muuttua, mutta taajuus ei muutu.

Valon taittumista käytetään hyväksi kaikissa optisissa laitteissa, joissa on linssejä tai prismoja.

Mekaaninen aaltoliike käyttäytyy samalla tavalla. Mekaanisen aaltoliikkeen tapauksessa puhutaan aalto-opillisesta tiheydestä eikä optisesta tiheydestä.

## Yhdensuuntaissiirtymä
Yhdensuuntaissiirtymä on nimitys ilmiölle, jossa aalto taittuu kahdessa rajapinnassa. Esimerkiksi valo taittuu kohti pinnan normaalia ilma–lasi-rajapinnassa. Valo kulkee lasin läpi ja jossakin vaiheessa valo kohtaa lasi–ilma-rajapinnan. Valo taittuu rajapinnassa, mutta tällä kertaa poispäin normaalista. Valon sädettä tutkimalla huomataan, että tuleva säde ja kokonaan läpi mennyt säde ovat toisiinsa nähden yhdensuuntaisia, mutteivät samalla linjalla.

## Ilmakehän aiheuttama valon taittuminen

Ilmakehä toimii linssin tavoin ja taittaa valoa, aiheuttaen erilaisia ilmiöitä kuten kangastuksia, tähtien tuikkimista ja laskevan Auringon vääristymistä. Horisontissa refraktion vaikutus on noin 35', minkä johdosta katsojan näkökulmasta horisonttia alareunallaan koskettava Aurinko onkin todellisuudessa jo laskenut kokonaan horisontin alapuolelle. Ilmakehän taittumisen johdosta almanakoissa ilmoitetaan taivaankappaleiden nousu- ja laskuajat vain likimääräisesti.

## Katso myös
* Snellin laki
* Heijastuminen
* Kokonaisheijastuminen
* Interferenssi
* Kahtaistaittuminen
* Diffraktio
* Dispersio

## Lähteet
* 
### Viitteet

## Aiheesta muualla
*Javaesitys taittumisesta
*Opetus TV, Optiikka: Heijastuminen ja taittuminen
Beneath the Encasing of Ashes

**Beneath the Encasing of Ashes** on metalcore-yhtye As I Lay Dyingin esikoisalbumi. Se julkaistiin kesäkuussa 2001.

## Kappaleluettelo
# 
# 
# 
# 
# 
# 
# 
# 
# 
# 
# 
# 

## Kokoonpano
* Tim Lambesis &ndash; laulu
* Evan White &ndash; kitara
* Noah Chase &ndash; basso
* Jordan Mancino &ndash; rummut

## Aiheesta muualla
* 
*
Tanel Padar

**Tanel Padar** (s. 27. lokakuuta 1980 Haljala) on virolainen laulaja. Hän on julkaissut kaksi studioalbumia, kaksi unplugged-levyä ja yhden live cd+dvd -setin. Tanel kirjoittaa itse suurimman osan laulujen sävellyksistä ja teksteistä. Hän voitti vuoden 2001 Eurovision laulukilpailun yhdessä Dave Bentonin ja poikabändi 2XL:n kanssa kappaleella *[[Everybody]]*.

Nykyisin hän laulaa The Sun -yhtyeessä. The Sun on voittanut Virossa 13 Suomen Emmaa vastaavaa patsasta ja ollut kaksi kertaa ehdokkaana MTV Best Baltic Act -palkinnon listoilla (toinen sija 2006 ja 2007). The Sunin video *Hopelessness You* esitettiin MTV Baltic -kanavalla hulppeat 1594 kertaa vuonna 2007. Jokaista yhtyeen albumia on myyty Virossa yli 10 000 kappaletta, mikä on huima määrä väkilukuun nähden. 26. maaliskuuta 2008 uusi levy *Here Comes the Sun* tuli myyntiin Suomessa (Playground). 

## Lähteet
Frail Words Collapse

**Frail Words Collapse** (3984-14441-2) on metalcore-yhtye As I Lay Dyingin toinen albumi. Se on yhtyeen ensimmäinen äänite Metal Blade Recordsilla, joka julkaisi albumin 1. heinäkuuta 2003.

Kappaleista "*94 Hours*" ja "*Forever*" kuvattiin musiikkivideot. Nielsen Soundscan -levymyyntilaskurin mukaan albumia on myyty 250 000 kappaletta.
__NOTOC__
## Kappaleet
# 
# 
# 
# 
# 
# 
# 
# 
# 
# 
# 
# 

## Yhtyeen kokoonpano albumilla
* Tim Lambesis &ndash; laulu
* Evan White &ndash; kitara
* Jasun Krebs &ndash; kitara
* Aaron Kennedy &ndash; basso
* Jordan Mancino &ndash; rummut

## Arvostelut
**All Music Guiden* arvostelu:  http://www.allmusic.com/album/r646378
**HardcoreSounds.net*  http://www.hardcoresounds.net/modules.php?name=Band_List&file=cdviewer&func=97
* Imperiumi: 6½/10
**Punknews.org*   http://www.punknews.org/review/3518
**Sputnikmusic*   http://www.sputnikmusic.com/album.php?albumid=946

## Listasijoitukset
**Albumi** - Billboard (Pohjois-Amerikka)

## Lähteet

## Aiheesta muualla
* 
*
Shadows are Security

**Shadows are Security** on metalcore-yhtye As I Lay Dyingin kolmas studioalbumi. Se julkaistiin 14. kesäkuuta 2005 Metal Blade Records -levymerkillä. 

## Äänitys
Albumin tuottivat yhtyeen laulaja Tim Lambesis, toinen kitaristi Phil Sgrosso sekä Steve Russell. Levystä julkaistiin rajoitettu painos 23. kesäkuuta 2005, ja painos sisälsi lisä-dvd:llä konserttitallenteen yhtyeen lavaesityksestä Substage Clubilla, Karlsruhessa, Saksassa 28. marraskuuta 2004. Toinen rajoitettu erikoispainos julkaistiin 17. lokakuuta 2006. Tämä painos sisältää dvd:n, jossa on "making of" -tallenteita albumin äänityksistä sekä musiikkivideot kappaleista "Confined", "Through Struggle" ja "The Darkest Nights". Lisäksi se sisältää laulaja Tim Lambesiksen sivuhuomautuksia albumin konseptista sekä muuta nippelitietoa levyn äänityksistä.

*Shadows are Security* meni Yhdysvalloissa levymyynnillään sijalle 35 Billboardin Top 200 -listalla. Levyltä julkaistiin kolme singleä: "Confined", "Through Struggle" ja "The Darkest Nights". Niistä kaikista kuvattiin musiikkivideot.

Vaikka Clint Norris oli yhtyeen basisti albumia äänittäessä, hän ei osallistunut albumin äänityksiin. Sen sijaan Phil Sgrosso soitti bassoa albumilla.

## Kappaleet
#
#
#
#
#
#
#
#
#
#
#
#

## Kokoonpano
* Tim Lambesis &ndash; laulu
* Phil Sgrosso &ndash; kitara
* Nick Hipa &ndash; kitara
* Clint Norris &ndash; basso
* Jordan Mancino &ndash; rummut

## Arvostelut
*All Music Guide:  
*Blabbermouth.net (6.5/10) 
* Imperiumi: 5/10
*MusicOMH.net  
*Punknews.org  

## Listasijoitukset

## Lähteet

## Aiheesta muualla
* 
*
Anakronismi

**Anakronismi** (kreikan ανά (ana) 'vastaan' ja χρόνος (khronos) 'aika') tarkoittaa jonkin asian sijoittamista väärään aikakauteen. Anakronistinen voi siis tarkoittaa ajoitukseltaan väärää, epäajanmukaista tai vanhentunutta, mutta myös liian uudenaikaista asiaa vanhassa ympäristössä. 

Anakronismeja ilmenee helposti, kun menneisyyden ihmisten toimintaa tulkitaan tai kun historialliselle asialle annetaan merkitys nykyajan kautta. Historiallista tutkimusta tehdessä ei tutkittavaa asiaa pidä katsoa nykyajan näkökulmasta, vaan asettua tutkittavan asemaan.

Anakronismi voi olla esimerkiksi historiallisessa romaanissa tai elokuvassa oleva virhe, jossa joku käyttää esinettä tai käsitettä, jota ei tunnettu teoksen kuvaamana aikana. Niinpä vuonna 1981 ensi-iltansa saaneessa, mutta vuoteen 1936 sijoittuvassa elokuvassa *[[Kadonneen aarteen metsästäjät]]* näytetään lentokoneen reittikartassa Thaimaa ("Thailand"), vaikka maa tunnettiin nimellä "Siam" vuoteen 1938 asti; sekä Jordania ("Jordan"), vaikka alue tunnettiin nimellä "Transjordania" ("Transjordan") vuoteen 1946 asti. Vuoden 1987 elokuvassa *[[Lahjomattomat]]* nähdään Kanadan nykyinen vuonna 1965 käyttöön ottama lippu vaikka elokuvan tapahtumat sijoittuvat 1930-luvulle.  Näiden anakronismien syy voi olla asioiden esittäminen nykyihmiselle ymmärrettävimmiksi. Historiallisissa elokuvissa näyttelijät saattavat ulkonäkösyistä käyttää väärän aikakauden vaatteita tai olla ”liian terveen” näköisiä esimerkiksi hampailtaan.

Anakronismi voi olla myös tietoista. Animaatiosarjassa Kiviset ja Soraset on kivikauden ihmiset sijoitettu elämään dinosaurusten kanssa, vaikka dinosaurukset kuolivat sukupuuttoon kymmeniä miljoonia vuosia ennen ensimmäisten ihmisten syntymistä, ja sarjassa vilisee myös paljon myöhempien aikojen keksintöjä "kivikautisina" versioina. 

## Lähteet

## Aiheesta muualla
Lähialueveganismi

**Lähialueveganismi** on veganismin muoto, jossa pyritään käyttämään mahdollisimman lähellä tuotettuja tuotteita. Lähiruoka-ajattelun mukaan paikallisesti tuotettu ja jalostettu ruoka on usein ympäristölle vähemmän haitallista kuin kaukaa tuodut elintarvikkeet. Suomalaisesta lähialueveganismista käytetään myös termiä *fennoveganismi*. 

Vaikka Suomessa on kasvava joukko ihmisiä, jotka ovat sitoutuneet veganismiin, on fennovegaaneja hyvin harvassa. Fennoveganismi onkin monille vegaaneille ruokavalio, jota pyritään suosimaan ja josta otetaan vaikutteita, mutta siihen ei yleensä täydellisesti sitouduta.

Tieteelliset ympäristövaikutusten arvioinnit ovat osoittaneet, että ruoan tuotantopaikan etäisyys kuluttajista ei yleensä ole merkittävä tekijä ruoan ympäristövaikutuksien kannalta, joten lähialueilla tuotetun ruoan suosiminen ei ole erityisen vaikuttava keino ympäristönsuojelussa. 

## Lähteet

## Aiheesta muualla
                                                                                 
* Vegaaniliiton fennoveganismi-sivu .
Konsumerismi

**Konsumerismi** on taloudellinen näkemys, jonka mukaan runsas kulutus on eduksi ihmisille ja taloudelle: että nimenomaan kulutus pitää yhteiskunnan pyörät pyörimässä. Käsitettä kuitenkin käytetään lähinnä ko. näkemystä kritisoitaessa.

Kansantaloustieteessä konsumerismi on oppi, jonka mukaan markkinoiden tulee muotoutua kuluttajien halujen pohjalta ja jossa kulutus on keskiössä. **Kulutusyhteiskunta** on yhteiskunta, jossa mahdollisimman useita kansalaisten tarpeista pystytään kattavasti tyydyttämään kulutuksen kautta.

Kulutusyhteiskunta kehittyi Yhdysvalloissa 1800-luvun lopulla massatuotannon syntymisen avustuksella sekä rautateiden muodostaessa suuren joukon kuluttajista tavoittavan jakeluverkoston. Tähän liittyy myös ihmisten siirtyminen palkkatöihin ja kaupungistuminen. Suomessa kulutusyhteiskuntaan siirryttiin laajemmin 1960-luvulla. Kun aikaisemmin luterilainen eetos korosti säästäväisyyttä, niin siirtyminen teollisen tuotannon runsauden aikaan muutti eetosta. Sodan jälkeisestä säännöstelystä siirtyminen teolliseen tuotannon runsauden aikaan johti esimerkiksi ruuan riittävyysongelmista kasvaviin ylipainon aiheuttamiin ongelmiin.

Varhaisimpana kulutusyhteiskunnan kritisoijana pidetään norjalaissyntyistä sosiologia ja taloustieteilijää Thorstein Vebleniä. Hän toi esille myös sellaisen käsitteen kuin kerskakulutus.

## Katso myös
*Kuluttajatutkimuskeskus
*Kulutustavara
*Kertakäyttötuote
*Älä osta mitään -päivä
*Porkkanamafia
*Markkinointi
*Mainonta

## Lähteet

## Aiheesta muualla

*AdBusters
*Fifty Possible Ways to Challenge Over-Commercialism, Albert J. Fritsch, SJ, PhD
Fiat Stilo

**Fiat Stilo** on Fiatin vuosina 2001–2007 valmistama alemman keskiluokan henkilöautomalli, joka korvasi Fiat Bravon ja Bravan sekä Marean. Stilon seuraajaksi tuli uusi Fiat Bravo.

Vuoden 2005 Euro NCAP -kolaritestistä Stilo sai tulokseksi neljä tähteä viidestä.

Stilo esiteltiin Geneven autonäyttelyssä keväällä 2001. Kolmiovinen on viisiovista lyhyempi ja matalampi, ja sitä markkinoitiin parempaa ajomukavuutta ja suorituskykyä tarjoavana, viisiovista taas tilavana ja monikäyttöisempänä. Bensiinimoottorivalikoimassa olivat 1,2 16V (80&nbsp;hv), 1,6 16V (103&nbsp;hv), 1,8 16V (133&nbsp;hv) ja Abarth-mallin viisisylinterinen 2,4 20V (170&nbsp;hv). Dieselmoottorina oli 1,9 JTD (80/115&nbsp;hv).

Pariisin autonäyttelyssä 2002 esiteltiin farmarimalli Stilo MultiWagon. Malli on suunniteltu monikäyttöiseksi, ja istuinjärjestelyä on mahdollista muuttaa kuljetustarpeen mukaan.

Vuonna 2004 mallistoa uudistettiin kevyesti. Näkyvimpänä uudistuksena oli viisiovisen mallin takavalojen uusi järjestely. Moottoriosastolla 1,4 16V (95&nbsp;hv) korvasi aiemman 1,2-litraisen ja uutena dieselmoottorina oli 1,9 MultiJet (100/120/150&nbsp;hv), jonka suuritehoisin versio oli 16-venttiilinen. Abarth-mallin sai nyt *Selespeed*-vaihteiston ohella myös manuaalivaihteisena. Etelä-Amerikassa tarjolla oli lisäksi kahdeksanventtiilinen 1,8-litrainen (105&nbsp;hv) bensiinimoottori. 

## Lähteet

## Aiheesta muualla
Steinerin–Lehmusin lause

**Steinerin-Lehmusin lause** (tunnetaan myös nimillä **Lehmusin lause** ja **sisäisen kulmanpuolittajan ongelma**) on geometriassa kolmiota koskeva tulos. Sen mukaan kolmio on tasakylkinen, jos annetussa kolmiossa on kaksi yhtä pitkää kulman puolittajaa.

## Historiaa
Vuonna 1840 berliiniläinen professori C. L. Lehmus (1780–1863) kysyi Jakob Steinerilta lauseelle todistusta. Steiner löysi lauseelle todistuksen vuonna 1844 ja Lehmus toisen todistuksen 1850. Tätä ennen vuonna 1842 lauseen oli todistanut ranskalainen matemaatikko. Nykyään lauseelle tunnetaan yli 80 todistusta.

## Aiheesta muualla
*Lause todistuksineen
Mia Huovila

**Mia Huovila** (s. 13. helmikuuta 1987 Sipoo) on suomalainen laulaja. Hänet tunnetaan parhaiten *[[Popstars|Popstars 2]]* -kilpailusta tunnetuksi tulleen Jane-yhtyeen jäsenenä, johon kuuluivat Huovilan lisäksi Eeva-Leena Tiainen sekä Tea Hiilloste. Mia on muuttanut Janen myötä pysyvästi Sipoosta Helsinkiin ja on opiskellut liiketaloutta. Jane ilmoitti hajoamisestaan kotisivuillaan 2. huhtikuuta 2007. Mia on vieraillut Rähinä Recordsin artistien, esimerkiksi Uniikin ja Cheekin kappaleilla.

## Vierailijana

## Lähteet
Care4Nature

**Care4Nature** on tietokonevalmistaja Fujitsu-Siemensin ja Suomen 4H-liiton (4H-järjestö) ylläpitämä  
sähkö- ja elektroniikkalaitteiden kierrätyspalvelu. Sitä voivat käyttää sekä kotitaloudet että yritykset. Palvelussa 4H-liiton ja Fujitsu-Siemensin kouluttama nuori noutaa koneen ja toimittaa sen välivarastolle, josta se viedään joko kierrätykseen tai teollisuuden raaka-aineeksi.

## Aiheesta muualla
*Care4Nature
*Fujitsu-Siemensin Care4Nature sivustot
Angolan jalkapallomaajoukkue

**Angolan jalkapallomaajoukkue** on Angolan jalkapalloliiton hallinnoima joukkue, joka edustaa Angolaa kansainvälisissä jalkapallo-otteluissa.

Vuonna 2003 Luis Oliveira Goncalves siirtyi Angolan nuorten maajoukkueen peräsimestä edustusjoukkueen valmentajaksi. Goncalvesin johdolla joukkue yllätti vuoden 2006 MM-kisojen karsinnoissa päihittämällä lohkossaan muun muassa Nigerian ja selviytymällä kisoihin ensimmäistä kertaa.

Angolan tunnetuimpia pelaajia ovat Benficassa pelannut Mantorras sekä maajoukkueen kapteenina toiminut Fabrice Akwa. Akwálla on myös eniten otteluita ja maaleja Angolan maajoukkueen historiassa.

## Menestys arvokilpailuissa
### Maailmanmestaruuskilpailut

* 1930–1982 – *Ei osallistunut*
* 1986–2002 - *Ei selvinnyt karsinnoista*
* 2006 - Ensimmäinen kierros
* 2010–2018 - *Ei selvinnyt karsinnoista*

### Afrikan-mestaruuskilpailut

* 1957–1980 - *Ei osallistunut*
* 1982 - *Ei selvinnyt karsinnoista*
* 1984 - *Ei selvinnyt karsinnoista*
* 1986 - *Ei osallistunut*
* 1988–1992 - *Ei selvinnyt karsinnoista*
* 1994 - *Ei osallistunut*
* 1996 - 1. kierros
* 1998 - 1. kierros
* 2000–2004 - *Ei selvinnyt karsinnoista*
* 2006 - 1. kierros
* 2008 - Puolivälierät
* 2010 - Puolivälierät
* 2012 - 1. kierros
* 2013 - 1. kierros
* 2015–2017 - *Ei selvinnyt karsinnoista*
* 2019 - 1. kierros

## Kuuluisia pelaajia

* Akwá
* Flávio
* Mantorras
* Rui Marques
* Zé Kalanga
* Joao Ricardo

## Valmentajia
*  Hervé Renard (2010)
*  Lito Vidigal (2011–2012)
*  Gustavo Ferrín (2012–)

## Lähteet
Juotikkaat

**Juotikkaat** (Hirudinea) on nivelmatoihin kuuluva alaluokka. Lajeja on noin 680, joista Suomessa esiintyy 16. Lajien koko vaihtelee 4 millimetristä jopa 75 senttiin.

## Suomessa tavattavat lajit
* Sukasjuotikas (*Acanthobdella peledina*)
* *[[Alboglossiphonia heteroclita]]*
* Madejuotikas (*Cystobranchus mammillatus*)
* *[[Dina lineata]]*
* *[[Erpobdella nigricollis]]*
* *[[Erpobdella octoculata]]*
* *[[Erpobdella testacea]]*
* Lampijuotikas (*Glossiphonia complanata*)
* *[[Glossiphonia concolor]]*
* Hevosjuotikas (*Haemopis sanguisuga*)
* *[[Helobdella stagnalis]]*
* *[[Hemiclepsis marginata]]*
* Verijuotikas eli ”iilimato” (*Hirudo medicinalis*)
* Kalajuotikas (*Piscicola geometra*)
* *[[Theromyzon maculosum]]*
* Sorsajuotikas (*Theromyzon tessulatum*)

## Luokittelu
* **Juotikkaat** (Hirudinea)
** Osaluokka: Acanthobdellidea
*** Suku: *[[Acanthobdella]]*
** Osaluokka: Euhirudinea
*** Lahko: Arhynchobdellida
**** Alalahko: Hirudiniformes
***** Heimo: Haemadipsidae
***** Heimo: Haemopidae
***** Heimo: Verijuotikkaat (Hirudinidae)
***** Heimo: Praobdellidae
**** Heimo: Koirajuotikkaat (Erpobdellidae)
*** Lahko: Kärsäjuotikkaat (Rhynchobdellida)
**** Heimo: Lampijuotikkaat (Glossiphoniidae)
**** Heimo: Ozobranchidae
**** Heimo: Piscicolidae

## Lähteet

## Aiheesta muualla
* Laji.fi: Juotikkaat (''Hirudinea'')
* ITIS: Hirudinea
George Mikan

**George Mikan** (18. kesäkuuta 1924 Joliet – 1. kesäkuuta 2005 Scottsdale) oli yhdysvaltalainen koripalloilija. Mikan oli NBA:n ensimmäinen huippupelaaja. Hän hallitsi 1940-luvulla NBA:ta ja voitti monta kertaa pistepörssin.

Mikan oli 205 senttiä pitkä. Peliuransa aikana hän painoi 110 kg. 

Mikanin sukujuuret olivat Kroatiassa ja hänet on valittu Amerikankroatialaisten urheilijoiden kunniagalleriaan.

## Lähteet
Aivo-selkäydinneste

**Aivo-selkäydinneste** eli **likvori**  () on nestettä, joka suojaa sekä aivoja että selkäydintä iskuilta. Aivo-selkäydinneste syntyy osaksi aivokammioiden suonipunoksissa. Sivukammioista ja kolmannesta aivokammiosta neste kulkee kohti neljättä aivokammiota. Neljännestä aivokammiosta se siirtyy kolmen pienen aukon kautta subaraknoidaalitilaan eli lukinkalvononteloon. Täältä aivo-selkäydinneste siirtyy araknoidaalivillusten kautta kovakalvon lehtien välissä sijaitseviin laskimoihin, joita kutsutaan laskimosinuksiksi eli veriviemäreiksi.

Aivo-selkäydinnestettä muodostuu vuorokaudessa noin 500 ml. Siinä on enemmän natriumia ja vähemmän glukoosia kuin kudosnesteessä.

Jos aivo-selkäydinnesteen reitti on vastasyntyneisyyskaudella jostain kohtaa tukossa esimerkiksi synnynnäisen epämuodostuman takia, jatkuvasti syntyvä aivo-selkäydinneste laajentaa aivokammiota ja työntää aivokudosta sivuille. Koska kallon luut eivät ole vielä luutuneet yhteen, myös aivokoppa suurenee.

Aivo-selkäydinnesteen koostumusta voidaan tutkia erityisen lannepiston eli lumbaalipunktion avulla.

## Lähteet
*

### Viitteet

## Aiheesta muualla

*Terveyskirjasto: Aivo-selkäydinneste
Akwá

**Fabrice Alcebiades "Akwá" Maceio** (s. 30. toukokuuta 1977) on angolalainen jalkapalloilija. Pelipaikaltaan hän oli hyökkääjä. 

Akwá pelasi Portugalissa Alvercassa sekä Benficassa ja  Qatarissa al-Wakrassa. Hän oli Angolan maajoukkueen kapteeni. Hän johdatti joukkueen Saksan MM-kisoihin 2006, mikä oli ensimmäinen kerta, kun Angola selvisi jalkapallon MM-kisojen lopputurnaukseen. Akwá teki pelaamissaan 78 maaottelussa 39 maalia ja on Angolan maajoukkueen kaikkien aikojen paras maalintekijä.

## Lähteet
Dominique Wilkins

**Dominique Wilkins** (s. 12. tammikuuta 1960 Pariisi, Ranska) on yhdysvaltalainen uransa lopettanut ammattilaiskoripalloilija. Wilkins pelasi NBA:ssa 1074 ottelua joissa 24.8 pistettä ottelua kohden. Wilkinsia pidetään ehkä kaikkien aikojen NBA:n parhaana donkkaajana, sillä hän voitti n kahdesti vuosina 1985 ja 1990. Hänet valittiin myös yhdeksän kertaa un. 

## Omia ennätyksiä
*57 pistettä
*21 koria
*8 kolmen pisteen koria
*23 vapaaheittopistettä (100 % onnistuminen)
*19 levypalloa
*10 syöttöä
*7 riistoa
*6 blokkia

## Lähteet

## Aiheesta muualla
*
T.N.T.

**T.N.T** on toinen australialaisen hard rock -yhtye AC/DC:n joulukuussa vuonna 1975 julkaistu toinen studioalbumi. Sitä myytiin yli 100&nbsp;000 kappaletta. Seitsemän albumin yhdeksästä kappaleesta on kirjoittanut Angus Young, Malcolm Young ja Bon Scott. ”Can I Sit Next to You Girl” -kappaleen ovat kirjoittaneet Youngin veljekset ja ”School Days” on cover-versio Chuck Berryltä.

*T.N.T.* on ainoa AC/DC:n albumi, josta ei ole tehty maailmanlaajuista versiota. Seitsemän sen kappaleista julkaistiin *[[High Voltage (vuoden 1976 albumi)|High Voltage]]* -albumin maailmanlaajuisessa versiossa vuonna 1976. ”Rocker” julkaistiin *[[Dirty Deeds Done Dirt Cheap (maailmanlaajuinen)|Dirty Deeds Done Dirt Cheap]]in* maailmanlaajuisessa versiossa vuonna 1976.

## Kappaleet
*Kaikki kappaleet ovat kirjoittaneet Angus Young, Malcolm Young ja Bon Scott, ellei toisin mainita.
# 
# 
# 
# 
# 
# 
# 
# 
# 

## Kokoonpano
*Bon Scott – laulu, säkkipilli
*Angus Young – soolokitara
*Malcolm Young – komppikitara, taustalaulu
*Mark Evans – basso, taustalaulu
*Phil Rudd – rummut, taustalaulu

## Arvostelut
*All Music Guide -lehden arvostelu: 

## Aiheesta muualla
*
Anomalia

**Anomalia** voi tarkoittaa seuraavia asioita:

* poikkeavuus, poikkeus, epäsäännöllisyys, säännöttömyys, epänormaalius, epänormaalisuus, epätavallisuus
* ilmiö, jota yleinen sääntö ei ennusta 
* epämuodostuma

* Tähtitieteessä anomalioiksi kutsutaan myös sellaisia taivaankappaleen radan laskemiseen liittyviä kulmia, jotka mitataan periapsidipisteestä.
* Anomalia (taloustiede)
Lebo Lebo

**Antônio Lebo Lebo**, pelaajanimeltään **Lebo Lebo**, (s. 29. toukokuuta 1977 Melanje, Angola) on angolalainen jalkapalloilija. Pelipaikaltaan hän on puolustaja.

Lebo Lebo aloitti pelaajauransa vuonna 2000 Angolan liigan Sagrada Esperancassa, jossa hän pelasi vuoteen 2003 saakka. Tällöin hän siirtyi Kongon demokraattiseen tasavaltaan Independent Tombwa -joukkueeseen. Seuraavaksi hän siirtyi vuonna 2004 takaisin Sagrada Esperancaan, josta siirtyi seuraavana vuonna Petro Atleticoon.

Lebo Lebo kuului Angolan jalkapallomaajoukkueeseen Saksan MM-kisoissa 2006 mutta ei pelannut yhtään ottelua.

## Lähteet
Vahid Taleblou

**Vahid Taleblou** (, s. 26. toukokuuta 1982, Teheran) on iranilainen jalkapallomaalivahti, joka pelaa Iranin pääsarjan Esteghlal FC:ssä.

Taleblou on noussut seurajoukkueessaan hyvien otteidensa ansiosta ykkösmaalivahdiksi, vaikka joukkueessa pelaa myös Iranin jalkapallomaajoukkueen maalivahti Mehdi Rahmati. Esteghlal voitti vuonna 2006 sarjan mestaruuden. Taleblou debytoi maajoukkuessa helmikuussa 2006 Aasian mestaruuskilpailujen karsinnoissa Taiwania vastaan. Hänet on nimitetty maajoukkueeseen myös Saksan MM-kisoihin 2006.

## Lähteet
* http://www.teammelli.com/Roster/TaleblooRoster.htm
Anki, Bosse ja Robert

**Anki, Bosse & Robert** oli suomalainen folk- ja laulelmamusiikkiin keskittynyt yhtye. Se teki 1960-luvun jälkipuoliskolla neljä albumia, joilla oli lähinnä käännöskappaleita, kansanlauluja ja muun muassa Neil Youngin, Dan Anderssonin ja Jukka Kuoppamäen tunnetuksi tekemiä tekstejä.

Veljekset Bosse (1942–2019) ja Robert Österberg (s. 1940) esiintyivät duona ennen Anki Lindqvistin liittymistä yhtyeeseen. Veljekset esiintyivät radiossa vuonna 1958. Sen jälkeen he esiintyivät erilaisissa tilaisuuksissa nimellä Österberg Brothers ja tekivät singlelevytyksen vuonna 1962. He levyttivät useita singlejä vuosina 1962–1964 nimellä Bosse & Robert. Ankin tultua mukaan ensimmäinen nimellä Anki, Bosse & Robert tehty levytys oli tammikuussa 1964 tehty single "Viimeinen vihellys" / "Sitruunapuu". Tämän jälkeen useimmat levytykset olivat koko trion esittämiä, mutta Bosse & Robert julkaisi vielä duonakin kymmenkunta singleä.

## Jäsenet

* Anki Lindqvist
* Bosse Österberg
* Robert Österberg

## Diskografia

* *Anki, Bosse ja Robert* (Finlandia PSOP 15, 1965)
* *Anki, Bosse ja Robert* (Columbia MYLP 103, 1966)
* *Anki, Bosse ja Robert* (Top Voice Top-LP 503, 1967)
* *Anki, Bosse ja Robert* (Top Voice Top-LP 510, 1969)
* *[[20 suosikkia – Nellyn palmikko]]* (1996)

#### Bosse Österberg

* *Bosses barnvänliga ballader* (Kompass KOLP 20, 1980)
* *Bosse på lyran* (Okay OKEMC 1056, kasetti, 1991)

Lisäksi useita singlejä, EP:eitä ja esiintymisiä kokoelmalevyillä. 1960-luvun levyissä ei ole vuosilukuja.

## Lähteet

## Aiheesta muualla

* 
* 
*
Hieronymus Fabricius

**Hieronymus Fabricius** (1537&ndash;1619) oli italialainen anatomi ja kirurgi. Hän opiskeli Padovan yliopistossa ja nousi siellä anatomian professoriksi. Tekemällä eläimille ruumiinavauksia Fabricius tutki sikiön kehitystä, ruokatorven, vatsan ja suoliston rakennetta sekä silmän, korvan ja kurkunpään kummallisuuksia. Hän löysi laskimosuonten sisäpinnoilta kudoslaskoksia, joita kutsui venttiileiksi.

## Lähteet

## Aiheesta muualla